

**IKIZAMINI GISOZA UMWAKA WA MBERE W’AMASHURI YISUMBUYE, 2020/2021**

**IKINYARWANDA**

**Igihe kimara: Amasaha atatu (3h00)**

/100

**Amanota:**

**Amabwiriza:**

1. Ntufungure iyi kayi y’ibibazo by’ikizamini utabiherewe uburenganzira.
2. Ibisubizo bigomba kuba bifututse kandi byuzuye.
3. Gusiribanga no guhindagura ibisubizo bifatwa nko gukopera.
4. Ukurikize amabwiriza ari ku bibazo.
5. Koresha gusa ikaramu y’**ubururu** cyangwa iy’**umukara**

BAKAME, IKINYOGOTE, INGUNZU N’UMUHINZI

Umugabo yarihoreye afata isuka ye ajya guhinga, ahinga uburo. Bumaze kwera Bakame ijya kumwonera. Nyiri umurima aje asanga Bakame yamwoneye. Araza ati: “Inyamaswa zandembeje!” Ashyiramo umutego. Bakame igarutse kona ifatwa n’umutego. Nibwo ibonye ikinyogote kije kona mu yindi mirima; Bakame igikubise amaso, irakibwira iti: “Yewe wa mugabo we, enda nkura muri uyu mutego maze nze nkwereke uko abakobwa b’ino babyina. Cya kinyogote gitegura Bakame. Bakame ibonye ko ivuyemo, igifata ukuboko ihirika muri wa mutego iragenda.

Nyiri umurima aje kureba umutego we asangamo cya kinyogote akijyana imuhira iwe arakirya. Nanone Bakame ikomeza kumwonera. Arongera ashyiramo umutego nuko Bakame irongera irafatwa. Nibwo ibonye ingunzu ije kona mu yindi mirima irayibwira iti: “Yewe wa mugabo we, enda nkura muri uyu mutego nze nkwereke uko abakobwa b’ino babyina”. Ya ngunzu itegura Bakame. Bakame ibonye ko ivuyemo, ihirikira ya ngunzu muri wa mutego. Iriruka no kwa nyiri umurima iti: “Ngwino uge kureba abajya bakonera imyaka yawe uge ureka kumbeshyera”.

Umugabo araza asanga ingunzu muri wa mutego arayifata ajya kuyirya. Nanone Bakame ikomeza kumwonera. Umuhinzi ati: “Inyamaswa ziranze zirandembeje!” Afata ibumba aribumbamo igishushanyo agihagarika muri wa murima. Bakame igarutse kona isangamo cya kintu irakibwira iti: “Yewe wa mugabo we, mvira mu myaka niwanga turwane”. Rya bumba riricecekera. Bakame irongera iti: “Yewe wa mugabo we, mvira mu myaka niwanga turwane”. Ibumba riti: “Ce”. Bakame ibonye ko ibumba nta cyo riyisubije irasimbuka irikubita urushyi ukuboko guheramo. Bakame iti: “Ndekurira ukuboko wa mugabo we!” Ibumba riti: “Ce”. Bakame iti: “Nta cyo bitwaye mfite amaboko abiri. Irikubita ugusigaye na ko guheramo. Bakameibona byakomeye itangira gutakamba. Iti: “Wa mugabo we wandekuriye amabokowashaka n’iyi myaka ukayimaraho?” Ibumba nanone ntiryakoma. Bakame iti: “Ntacyo bitwaye ndagutera umugeri mfite amaguru. Igize ngo iratera umugeri, ukuguruna ko guheramo. Bakame iti: “Urabeshya turarwana inkundura burinde bucya.”Iriteye ugusigaye na ko kurafatwa isigara yinaganitse ku ibumba risa n’umuntu.Nuko Bakame ifatwa ityo.

Amagambo ashira ivuga, Bakame ihebera urwaje. Nyiri umurima aje mu ruturuturuasanga Bakame arayitwara ajya kuyirya. Kuva ubwo ntihagira icyongera kumwoneraaratunga aratunganirwa.

Si nge wahera; hahera Bakame.

1. Uyu mwandiko ni bwoko ki? Sobanura igisubizo cyawe. (amanota 2)
2. Ni iki cyateye umuhinzi gushyira umutego mu murima we?(amanota 2)
3. Bakame byabigenje ite kugira ngo icike umutego inshuro ebyiri?(amanota 4)
4. Ni izihe nyamaswa zafatiwe mu mitego y’umuhinzi? (amanota 3)
5. Inyamaswa zagiye zifatwa mu mutego umuhinzi yazimazaga iki?(amanota 2)
6. Kugira ngo afate Bakame burundu umuhinzi yakoresheje iki? (amanota 3)
7. Ni ubuhe bwenge Bakame yahendeshaga inyamaswa kugira ngo ziyikure mu mutego? (amanota 2)
8. Nyuma yo gusoma uyu mwandiko wabwira iki abantu bangizaiby’abandi?

(amanota 2)

1. Sobanura amagambo akurikira ukurikije inyito afite mu mwandiko:

(amanota 5)

1. uburo:
2. turarwana inkundura:
3. kona:
4. Zandembeje:
5. Isigara yinaganitse:
6. Tanga urugero rw’izina kuri buri nteko mu zikurikira hanyuma urikoreshe mu nteruro ngufi. (amanota 10)
7. Inteko ya 3
8. Inteko ya 14
9. Inteko ya 10
10. Inteko ya 5
11. Inteko ya 12
12. Garagaza uturemajambo n’amategeko y’igenamajwi (mu mpine) yakoreshejwe ku magambo atsindagiye: **(amanota 10)**
13. **Inzira** ntibwira umugenzi.
14. **Akebo** kajya iwa Mugarura.
15. Nabonye **imfizi** irisha mu rwuri.
16. Impu n’**impuzu** ntizicyambarwa.
17. Tanga imbusane z’aya magamboatsindagiye:(amanota 5)Bakigenda babona umurima wangiritse bamubaza uko byagenze. Arabasubiza ati: “ Biriya ni **umwanzi** wabikoze kandi **yabikoze nkana**.” Arakomeza ati: “Icyakora mwebwe muzarangwe n’**urukundo** n’**amahoro** aho muri hose kugera ku mwana w’**umuhererezi**.”
18. Andika ubwoko bw’amagambo atsindagiye: (amanota 12)
19. Bakame isigara yinaganitse ku ibumba.
20. **Umuhinzi** azinduka **kare** ajya kureba.
21. Ariyamirira ati: “Ndaguhamije **pe**!”
22. Umubyeyi **gito** nta burere atanga.
23. Tandukanya interuro mbonezamvugo n’interuro nyobyamvugo utange n’urugero kuri buri bwoko. (amanota 4)
24. Andika ibiranga ibi bikurikira : (amanota 7)
25. umuvugo
26. umugani muremure
27. Ica ibisakuzo bikurikira : Sakwesakwe! (amanota 12)
28. Ndaguteruye ndakwesa,urahindukira urandeba!
29. Nubatse urugo hejuru y’urupfu!
30. Abana b’umwami bicaye ku ntebe imwe!
31. Mpa umweru wanjye ngabire abana!
32. Nkeje Umwami wo mu kirere, angabira ibiryoshye!
33. Nkubuze sinabaho!
34. Ukurikije imbata y’umwandiko ntekerezo hanga umwandiko ku nsanganyamatsiko ikurikira: « Akamaro k’umurimo ». Uwo mwandiko ntuge munsi y’imirongo makumyabiri (20) kandi hagaragaremo byibuze ingingo enye (4) zishyigikira ibitekerezo byawe. (amanota 15)

**IKINYARWANDA UMWAKA WA MBERE W’AMASHURI YISUMBUYE**

**IMBONERA Y’IKOSORA**

1. Uyu mwandiko ni umugani muremure. Kubera ko harimo amakabyankuru. (amanota 2)
2. Umuhinzi yashyize umutego mu murima kubera ko inyamaswa zari zimurembeje zimwonera. (amanota 2)
3. Ubwa mbere yafashwe n’umutego, isaba ikinyogote kuyikuramo,  
   kimaze kubikora ihita igihirikira muri wa mutego, umuhinzi aba ari  
   cyo afatiramo. Ubwa kabiri bakame yafashwe n’umutego, isaba ingunzu  
   kutikuramo, na yo iyikuramo, bakame iba iyihirikiyemo na yo. (amanota 4)
4. Inyamaswa zafatiwe mu mitego y’umuhinzi ni ikinyogote, ingunzu na Bakame. (amanota 3)
5. Inyamaswa zagiye zifatwa mu mutego umuhinzi yaraziryaga. (amanota 2)
6. Kugira ngo bakame ifatwe, umuhinzi yayiteze ishusho y’umuntu ikoze  
   mu ibumba. Bakame yagize ngo ni umugabo, imukubita inshyi, amaboko  
   aherano, imukubita imigeri, amaguru aheramo, isigara itendetse ku  
   ibumba. (amanota 3)
7. Bakame yarazibwiraga ngo ziyikure mu mutego izereke uko abakobwa baho babyina. (amanota 2)
8. Si byiza kwangiza iby’abandi kuko ibyo tutifuza gukorerwa tudakwiye kubikorera abandi. (amanota 2)
9. Gusobanura amagambo hakurikijwe inyito afite mu mwandiko:(amanota 5)
10. uburo: ubwoko bw’ibimera bihingwa bikagira impeke nto cyane  
    ugereranyije n’amasaka.
11. turarwana inkundura: turarwana bikomeye, turarwana ubutaretsa.
12. kona: kujya mu myaka kw’inyamaswa cyangwa itungo zikayirya.
13. zandembeje: zimereye nabi.
14. isigara yinaganitse: isigara yitendetse
15. Gutanga urugero rw’izina kuri buri nteko no kurikoresha mu nteruro ngufi. (amanota 10)
16. Inteko ya 3: Gatera yaguze **umuhoro** mushya.
17. Inteko ya 14: **Ubukwe** buranezeza mu **buzima**.
18. Inteko ya 10: **Inka** zoneye umuturanyi.
19. Inteko ya 5: Abana bagiye kuvoma ku **iriba**.
20. Inteko ya 12: Nabonye **agakwavu** karenga mu ishyamba.
21. Kugaragaza uturemajambo n’amategeko y’igenamajwi (mu mpine) yakoreshejwe: **(amanota 10)**
22. inzira: i-n-yira y→z/n-
23. akebo: a-ka-ibo a+i →e
24. imfizi: i-n-pfizi n→m/ -p p→ø/m-f
25. impuzu: i-n-huzu n→m/-h mh→mp: imyandikire
26. Imbusane z’aya magambo(amanota 5)

* umwanzi ≠ umukunzi
* yabikoze nkana ≠ yabikoze atabishaka / byaramugwiririye
* urukundo ≠ urwango
* umuhererezi ≠imfura/ umwana wa mbere
* amahoro ≠ intambara / ibyago

1. Ubwoko bw’amagambo atsindagiye:(amanota 12)
2. isigara: inshinga itondaguye ku: indangahantu
3. umuhinzi: izina rusange kare: umugereka(ingera) w’igihe
4. pe : irangamutima
5. gito: igisantera
6. Gutandukanya interuro mbonezamvugo n’interuro nyobyamvugo no gutanga urugero kuri buri bwoko: (amanota 4)

Interuro mbonezamvugo ni interuro ivugitse neza idakocamye, iboneye imvugokandi yubahirije amategeko y’isanisha naho interuro nyobyamvugo ni interuro idasanisha amagambo uko bikwiye, itavugitseneza, ikocamye, yica amategeko y’ikibonezamvugo.

Interuro bonezamvugo:

Uriya mugabo afite abana batatu

Interuro nyobyamvugo :

Ndavuga ati : « Uriya kigabo ni munini. »

1. Ibiranga ibi bikurikira : (amanota 7)
2. Umuvugo : injyana, ikeshamvugo, imikarago, imvugo ijimije
3. umugani muremure : utangira na (kera) habayeho, ukabamo amakabyankuru, ugasozwa na «  Si ge wahera »
4. Kwica ibisakuzo bikurikira : Sakwesakwe ! Soma (amanota 12)
5. Ndaguteruye ndakwesa, urahindukira urandeba ! Ubunyereri
6. Nubatse urugo hejuru y’urupfu ! Ubwato hejuru y’amazi
7. Abana b’umwami bicaye ku ntebe imwe ! Intoki z’ikiganza
8. Mpa umweru wanjye ngabire abana ! Amata
9. Nkeje Umwami wo mu kirere, angabira ibiryoshye! Inzuki
10. Nkubuze sinabaho! Umutwe
11. Ibyitabwaho mu gukosora umwandiko :
12. IMISUSIRE: (amanota 7)

**1. Imbata:** (2)

- Umutwe

- Intangiriro

- Igihimba

- Umusozo

**2. Isuku n'imigaragarire** (1)

- Kubahiriza umwanya w'iburyo n'ibumoso

- Kubahiriza umwanya uri hagati y'ibika

- Kwirinda gusiribanga birenze inshuro ebyiri

3. **Uburebure busabwa** (1)

- Munsi y'imirongo 25 ahabwa ubusa

- Hejuru ya 25 ahabwa ubusa

- Umutwe na wo ubarirwa mu mirongo isabwa

**4. Imyandikire: (2)**

Kwita kuri ibi bikurikira:

- Utwatuzo dusoza ibika

- Gukata ijambo

- Inyuguti nkuru atatangije

- Ibihekane byanditse nabi

- Gufatanya amagambo atandukanywa no gutandukanya adatandukanywa

**5. Inozamvugo** **(1)**

- Kutavanga indimi, impine, ibimenyetso n'imibare

- Interuro ikocamye ntizemewe.

**INGINGO N’IBISOBANURO BYAZO** (amanota 8)

Harasabwa ingingo enye zisobanuye:

Zimwe muri izo ngingo:

* Umurimo uzanira nyirawo amafaranga
* Umurimo ufasha nyirawo kubaho neza
* Ufite umurimo arihira abana amashuri
* Ufite umurimo yivuza bitamugoye
* Ufite umurimo yiyubakira aho kuba
* Ufite umurimo atanga imisoro
* Ufite umurimo yubaka igihugu ke
* Ufite umurimo afasha abatishoboye…